Fox News: Rossiya Suriyada S-300 havo hujumidan himoya tizimini joylashtirdi

Rossiya Suriyada birinchi bor zamonaviy S-300 havo hujumidan himoya tizimini joylashtirdi. Bu haqda “Gazeta.ru” xabar bermoqda. 

AQShning Fox News telekanaliga ko‘ra, tizim qismlari o‘tgan dam olish kunlari Suriyaning Tartus shahridagi Rossiya harbiy-dengiz bazasiga yetkazilgan. Ular hali yig‘ilmagani bildirilmoqda. 
AQShdagi manbalar bu Rossiyaning S-300 tizimini mamlakatdan tashqarida joylashtirayotgani bilan bog‘liq ilk holat ekanligiga e’tibor qaratdi. 
Bu tizimlar kimga qarshi qaratilgan bo‘lishi mumkinligi haqidagi savolga AQSh vakillari terrorchilar harbiy-havo kuchlariga ega emasligini ta’kidlab, kinoya qildi.